**Gymnázium J. G. Tajovského Banská Bystrica**

 ***Plán: Výchova k manželstvu a k rodičovstvu (VMR)***

 **Koordinátor: *Mgr.Miriam Hucmanová***

 **Školský rok: 2022/2023**

**Rodina** je biosociálna skupina, s ktorou je človek najviac spätý, a zároveň najvýraznejšie ovplyvňovaný. Je založená trvalým manželstvom jedného muža a jednej ženy, ktorú tvoria spolu s ich deťmi, vytvára ideálny priestor pre život, rozvoj detí a rast vzájomnej lásky partnerov. Rodina je v našich kultúrnych podmienkach najdôležitejšou hodnotou, je miestom odovzdávania základných životných skúseností, ekonomického bohatstva, kultúrneho, sociálneho i duchovného cítenia.

V ostatnom čase sme svedkami mnohých priamych i nepriamych, premyslených i nezámerných útokov na manželstvo a rodinu. Miera rozvodovosti je najhoršia v histórii, mnohí stratili predstavu o tom, čo je to rodina. Množia sa prípady neúspešných rodičov, ktorí vychovávajú nešťastné deti, nepripravené na založenie vlastnej rodiny. Sociológovia hovoria o kríze rodiny, na čom má svoj podiel vplyv médií, orientácia na internet a pseudohodnoty. Štatistiky hovoria, že v minulom roku sa mimo manželstva narodilo viac detí, ako vo funkčnej rodine, ktorú tvoria muž a žena.

Práve v čase globalizácie,  multikulturality, kultúrnej a ekonomickej mobility, má rodina ešte výraznejšiu funkciu a význam. Rodina vytvára pocit existenčnej dôvery a bezpečnosti, predstavuje modelové situácie, formuje interpersonálne vzťahy, vymedzuje roly, rešpektované autority. Fungovaním rodinných vzťahov má možnosť človek identifikovať sa, poznať svoje limity, hodnoty a mať schopnosť sebarealizácie.

 **Škola** má osobitné možnosti poskytovania systematického (i systémového) vzdelávania na odbornej úrovni, ale poznatky sa sprístupňujú aj multidisciplinárne, pretože VMR je koncentrátom poznatkov z oblasti sociológie, psychológie, biológie, etiky, morálky, teológie a i. Pri koncipovaní plánu VMR sme vychádzali z učebných osnov, vydaných Ministerstvom školstva, vládou prijatými dokumentmi[[1]](#footnote-1), ktoré deklarujú vážnosť a dôležitosť problematiky.

 Našou ambíciou je orientovať mladých ľudí na etické hodnoty života, pomôcť im zorientovať sa v náhodných, hodnotovo nerelevantných informáciách prezentovanými médiami a sociálnymi sieťami.

 **Výchova k manželstvu a rodičovstvu** má v školskom systéme svoje opodstatnenie. Mladý človek prechádza procesom sebapoznávania, utvárania sociálnych vzťahov a kontaktov. Vhodnými metodickými ukazovateľmi (obsah, forma, metóda) má škola potenciál dosiahnuť zvýšenie emočnej inteligencie, empatie, tolerancie, zodpovednosti, ktorá človeku zvyšuje šance rozumieť sebe aj iným, konať správne a morálne. VMR ašpiruje na to, aby sa týchto cieľov zmocnila.

 **Všeobecné ciele a úlohy** vyplývajú z ministerských osnov, všeobecne známych potrieb mladého človeka zorientovať sa v problematike a predovšetkým z vedecky overených exaktných poznatkov súčasných vedných disciplín.

* Sprístupniť žiakom aktuálne informácie o súčasnej rodine, jej podstate, význame, úlohe a funkcii.
* Zorientovať sa v základných i nadstavbových kategóriách, pojmoch a termínoch.
* Vplývať na žiakov, aby sa stali emocionálne, morálne, sociálne i hodnotovo zrelými osobnosťami, zodpovednými za svoje konanie.

 **Čiastkové úlohy a ciele pre ďalšie skvalitnenie *Výchovy k manželstvu a rodičovstvu* na školský rok 2022/2023.[[2]](#footnote-2)**

**1 Modul: sociálno-psychologické aspekty VMR**

**1.** **1** zorientovať žiakov v oblasti sociálno-psychologickej, definovať pojmy priateľstvo, láska, sex, manželstvo, rodina, rodičovstvo.

T: priebežne Z: vyučujúci ETV

**1.2** viesť žiakov k osobnej zodpovednosti, v pravom význame poznať obsah pojmov zodpovednosť, vernosť, dôvera, empatia, rodinná harmónia, rodičovské a detské roly.

T: priebežne R: školská psychologička, vyučujúci ETV

 Z: Mgr.Hucmanová

**2 Modul: biologické a zdravotné aspekty VMR**

**2.1** Besedy na tému spolužitie, manželstvo, vzťahy, neplánované tehotenstvo, plánované rodičovstvo.(projekt: Fórum života)

T: september, jún R:besedy pre stredoškolákov (L.Halmkan)

Z: Mgr.Hucmanová, Mgr.Ďurišková,

**2.2** Odborná prednáška o rodičovstve - tehotenstvo, narodenie dieťaťa, intímna hygiena, prevencia pohlavných chorôb.

T: priebežne R: odborný lekár, príp.medici

Z: Mgr.Hucmanová

**2.3.** Odborná interaktívna prednáška - význam fyzickej aktivity pre zdravie, racionálna výživa, škodivosť závislostí, ochrana duševného zdravia.

T: priebežne R: odborný lekár,

školská psychologička

 Z: Mgr.Hucmanová

**3 Modul: eticko-náboženské aspekty VMR**

**3.1** Funkcia rodiny, úplne a neúplné rodiny, akceptácia postihnutého dieťaťa, etické a teologické otázky problematiky, bezdetnosť versus mnohodetné rodiny.

 T: priebežne R: vyučujúci NBV

**3.2**  Diskusia na tému nezastupiteľnosti rodiny, význam materstva, otcovstva, kultivovanosť vzťahov v rodine, dvojgeneračné vzťahy, kríza rodiny.

T: priebežne Z: vyučujúci ETV

**4 Modul: Intímne vzťahy**

**4.1** Vznik a vývoj vzťahov- chodenie, dvorenie, zaľúbenie, láska, intímne zblíženie.

Sexuálna výchova, dôsledky promiskuity, pohlavne prenosné choroby, homo-, heterosexuálne vzťahy, lesbické lásky, akceptovateľné a neakceptovateľné sexuálne praktiky.

 T: priebežne Z: vyučujúci ETV a biológie

**5 Modul: Manželstvo-rodina-zodpovednosť**

**5.1** Zdravotné a psychologické predpoklady pre manželstvo a rodičovstvo. Význam harmonických vzťahov pre pokojný rodinný život a zdravý vývoj dieťaťa. Riešenie konfliktov, vzťahy v rodine, autorita, zodpovednosť, tolerancia ako nástroje šťastnej rodiny.

T: priebežne Z: vyučujúci ETV

**5.2** Okrúhly stôl ako prostriedok panelovej diskusie na tému (ne)zodpovedného správania a jeho dôsledok (pohlavné choroby, narkománia, dílerstvo, gamblerstvo,prostitúcia, nežiadúce tehotenstvo)

T: priebežne Z: vyučujúci ETV v spolupráci s CPPaP a školskou psychologičkou

**5.3** Účasť vybranej skupiny žiakov na súdnom pojednávaní vo veci prechovávania a predaja drôg, resp. v podobnej trestnej veci.

T: priebežne R: sudca okresného súdu

 Z: PhD.Holézcy

**6 Fakultatívny modul:**

Priebežne počas celého školského roku sledovať a využívať ponuky akcií a podujatí, organizované inými subjektami, besedy, mítingy, prednášky, celoškolské podujatia, filmové predstavenia.

Aktívne a priebežne zapájať žiakov, riešiť problematiku VMR v rámci mimoškolských aktivít a prezentácií. Z:vyučujúci ETV

 triedni učitelia

Vypracovala**: Mgr.Miriam Hucmanová**

V Banskej Bystrici, 30. augusta 2022

Vysvetlivky:

Z- zodpovedný, R-realizátor, ETV- etická výchova,

VMR- výchova k manželstvu a rodičovstvu, fy- firma

1. Koncepciu štátnej rodinnej politiky, kde v časti Základné princípy štátnej rodinnej politiky v bode C sú zahrnuté aj princípy výchovy k manželstvu a rodičovstvu. [↑](#footnote-ref-1)
2. Čiastkové úlohy sme koncipovali ako ucelené, tematicky homogénne moduly, ktoré sú členené na konkrétnejšie, obsahovo realizovateľné submoduly. [↑](#footnote-ref-2)